title: Smernica Komisie 2009/155/ES z  30. novembra 2009 , ktorou sa mení a dopĺňa smernica Rady 91/414/EHS, pokiaľ ide o požadovanú úroveň čistoty účinnej látky metazachlór (Text s významom pre EHP)

text:
               1.12.2009

               SK

               Úradný vestník Európskej únie

               L 314/72

      SMERNICA KOMISIE 2009/155/ES
   z 30. novembra 2009,
   ktorou sa mení a dopĺňa smernica Rady 91/414/EHS, pokiaľ ide o požadovanú úroveň čistoty účinnej látky metazachlór
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä jej článok 6 ods. 1 druhý pododsek druhú zarážku,
   keďže:

               (1)

               Po preskúmaní, v ktorom úlohu spravodajského štátu vykonávalo Spojené kráľovstvo, bola účinná látka metazachlór zaradená na základe smernice Komisie 2008/116/ES (2) do prílohy I k smernici 91/414/EHS. Pokiaľ ide o uvedenú látku, v smernici 2008/116/ES sa ako technická nečistota v prípade toluénu stanovila maximálna hladina 0,01 %. Táto hladina sa zakladala na špecifikácii, ktorú predložil oznamovateľ.

               (2)

               Oznamovateľ požiadal o zmenu a doplnenie smernice 91/414/EHS, na základe ktorej sa uvedená hladina zvýši na 0,05 %. Na podporu svojej žiadosti predložil potrebné informácie. Dňa 2. februára 2009 spravodajský členský štát predložil dodatok (3) k návrhu hodnotiacej správy, kde sa dospelo k záveru, že maximálna hladina 0,05 % nepredstavuje žiadne riziko navyše k rizikám, ktoré sa už zohľadnili v hodnotiacej správe Komisie týkajúcej sa uvedenej látky.

               (3)

               Maximálna hladina toluénu ako technickej nečistoty metazachlóru by sa preto mala zvýšiť na 0,05 %.

               (4)

               Preto je vhodné smernicu 91/414/EHS zodpovedajúcim spôsobom zmeniť a doplniť.

               (5)

               Keďže by sa táto smernica mala začať uplatňovať od rovnakého dátumu ako smernica 2008/116/ES, táto smernica by mala nadobudnúť účinnosť čo najskôr.

               (6)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   V riadku 223 (metazachlór) prílohy I k smernici 91/414/EHS sa údaj „0,01 %“ v stĺpci 4 (čistota) nahrádza údajom „0,05 %“.
   Článok 2
   Členské štáty prijmú a uverejnia zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. januára 2010. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia uplatňujú od 1. februára 2010.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   Táto smernica nadobúda účinnosť dňom jej uverejnenia v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 30. novembra 2009

            Za Komisiu

         Androulla VASSILIOU

            členka Komisie

      (1)  Ú. v. ES L 230, 19.8.1991, s. 1.

      (2)  Ú. v. EÚ L 337, 16.12.2008, s. 86.

      (3)  Dodatok 2 z januára 2009 k zväzku 4 prílohy C k správe a návrhu nariadenia Spojeného kráľovstva, ktoré predložilo Európskej komisii podľa článku 8 ods. 1 smernice 91/414/EHS.


title: Smernica Komisie 2009/37/ES z  23. apríla 2009 , ktorou sa mení a dopĺňa smernica Rady 91/414/EHS s cieľom zaradiť chlórmekvát, zlúčeniny medi, propachizafop, chizalofop-P, teflubenzurón a zeta-cypermetrín medzi účinné látky (Text s významom pre EHP)

text:
               24.4.2009

               SK

               Úradný vestník Európskej únie

               L 104/23

      SMERNICA KOMISIE 2009/37/ES
   z 23. apríla 2009,
   ktorou sa mení a dopĺňa smernica Rady 91/414/EHS s cieľom zaradiť chlórmekvát, zlúčeniny medi, propachizafop, chizalofop-P, teflubenzurón a zeta-cypermetrín medzi účinné látky
   (Text s významom pre EHP)
   KOMISIA EURÓPSKYCH SPOLOČENSTIEV,
   so zreteľom na Zmluvu o založení Európskeho spoločenstva,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1,
   keďže:

               (1)

               V nariadeniach Komisie (ES) č. 451/2000 (2) a (ES) č. 1490/2002 (3) sa ustanovujú podrobné pravidlá vykonávania tretej etapy pracovného programu uvedeného v článku 8 ods. 2 smernice 91/414/EHS a ustanovuje sa zoznam účinných látok, ktoré sa majú posúdiť s cieľom ich možného zaradenia do prílohy I k smernici 91/414/EHS. Tento zoznam obsahuje chlórmekvát, zlúčeniny medi, propachizafop, chizalofop-P, teflubenzurón a zeta-cypermetrín.

               (2)

               Účinky týchto účinných látok na ľudské zdravie a životné prostredie boli posúdené v súlade s ustanoveniami uvedenými v nariadeniach (ES) č. 451/2000 a (ES) č. 1490/2002 na rad použití, ktoré navrhli oznamovatelia. Okrem toho sa v týchto nariadeniach určujú spravodajské členské štáty, ktoré musia v súlade s článkom 10 ods. 1 nariadenia (ES) č. 1490/2002 predložiť príslušné hodnotiace správy a odporúčania Európskemu úradu pre bezpečnosť potravín (European Food Safety Authority, EFSA). V prípade chlórmekvátu a teflubenzurónu bolo spravodajským členským štátom Spojené kráľovstvo a všetky príslušné informácie o chlórmekváte boli predložené 27. apríla 2007 a o teflubenzuróne 6. augusta 2007. Pokiaľ ide o zlúčeniny medi, spravodajským členským štátom bolo Francúzsko a všetky príslušné informácie boli predložené 7. júna 2007. Pokiaľ ide o propachizafop, spravodajským členským štátom bolo Taliansko a všetky príslušné informácie boli predložené 22. septembra 2005. Pokiaľ ide o chizalofop-P, spravodajským členským štátom bolo Fínsko a všetky príslušné informácie boli predložené 1. februára 2007 (varianta chizalofop-P-etyl) a 2. mája 2007 (varianta chizalofop-P-tefuryl). Pokiaľ ide o zeta-cypermetrín, spravodajským členským štátom bolo Belgicko a všetky príslušné informácie boli predložené 10. júla 2006.

               (3)

               Hodnotiace správy boli preskúmané spôsobom peer review členskými štátmi a EFSA. Komisii boli tieto správy predložené vo forme vedeckých správ EFSA (4), a to 29. septembra 2008 v prípade chlórmekvátu, 30. septembra 2008 v prípade zlúčenín medi a zeta-cypermetrínu a 26. novembra 2008 v prípade propachizafopu and chizalofopu-P. Tieto správy preskúmali členské štáty a Komisia v rámci Stáleho výboru pre potravinový reťazec a zdravie zvierat a boli finalizované 23. januára 2009 vo forme revíznych správ Komisie týkajúcich sa chlórmekvátu, zlúčenín medi, propachizafopu, chizalofopu-P, teflubenzurónu a zeta-cypermetrínu.

               (4)

               Z rôznych vykonaných preskúmaní vyplýva, že možno očakávať, že prípravky na ochranu rastlín, ktoré obsahujú chlórmekvát, zlúčeniny medi, propachizafop, chizalofop-P, teflubenzurón a zeta-cypermetrín, vo všeobecnosti spĺňajú požiadavky ustanovené v článku 5 ods. 1 písm. a) a b) smernice 91/414/EHS, najmä pokiaľ ide o použitia, ktoré boli preskúmané a podrobne opísané v revíznych správach Komisie. Je preto vhodné tieto účinné látky zaradiť do prílohy I, aby sa zabezpečilo, že vo všetkých členských štátoch sa povolenia týkajúce sa prípravkov na ochranu rastlín, ktoré obsahujú tieto účinné látky, môžu udeľovať v súlade s ustanoveniami tejto smernice.

               (5)

               Bez toho, aby bol dotknutý tento záver, je vhodné získať ďalšie informácie o určitých špecifických bodoch. V článku 6 ods. 1 smernice 91/414/ES sa ustanovuje, že zaradenie látky do prílohy I môže podliehať určitým podmienkam. Preto by sa malo v prípade chlórmekvátu od oznamovateľa žiadať, aby predložil ďalšie informácie o osude a správaní tejto látky (adsorpčné štúdie, ktoré sa majú vykonať pri 20 °C, prepočet predpokladaných koncentrácií v podzemnej vode, povrchovej vode a usadeninách), metódach monitorovania na určenie prítomnosti látky v živočíšnych produktoch a vo vode, a o riziku pre vodné organizmy, vtáky a cicavce. Pokiaľ ide o zlúčeniny medi, malo by sa od oznamovateľa takisto žiadať, aby predložil ďalšie informácie o riziku pri inhalácii a o posúdení rizika pre necieľové organizmy, pôdu a vodu. Pokiaľ ide o propachizafop, je tiež vhodné žiadať od oznamovateľa, aby predložil informácie o relevantnej nečistote Ro 41-5259 a o riziku pre vodné organizmy a necieľové článkonožce. Pokiaľ ide o chizalofop-P, je takisto vhodné žiadať od oznamovateľa, aby predložil ďalšie informácie o riziku pre necieľové článkonožce. Napokon aj v prípade zeta-cypermetrínu je vhodné žiadať od oznamovateľa, aby predložil ďalšie informácie o osude a správaní tejto látky (aeróbny rozklad v pôde), riziku pre vtákov (dlhodobé riziko), vodné organizmy a necieľové článkonožce.

               (6)

               Pokiaľ ide o zlúčeniny medi, meď sa vyskytuje v prírode a je základnou mikroživinou. Meď sa hromadí v pôde a na hladinu medi v pôde vplýva nielen používanie prípravkov na ochranu rastlín, ale aj chov zvierat a hnojenie. Preto je potrebné, aby členské štáty začali programy monitorovania v citlivých oblastiach, kde hrozí kontaminácia pôdnej zložky meďou, s cieľom stanoviť, ak je to vhodné, limity, akými sú maximálne aplikačné dávky.

               (7)

               V článku 5 ods. 4 a článku 6 ods. 1 smernice 91/414/EHS sa ustanovuje, že zaradenie látky do prílohy I môže podliehať obmedzeniam. Keďže pri posúdení rizika zlúčenín medi vznikli obavy súvisiace s ich toxikologickými účinkami na životné prostredie, obmedzenie obdobia ich zaradenia sa považuje za potrebné na to, aby mohli členské štáty po kratšom čase preskúmať prípravky na ochranu rastlín obsahujúce meď, ktoré už na trhu sú. Zlúčeniny medi sú navyše v súčasnosti predmetom hodnotenia v rámci smernice Európskeho parlamentu a Rady 98/8/ES zo 16. februára 1998 o uvádzaní biocídnych výrobkov na trh (5), ako aj hodnotenia v rámci nariadenia Európskeho parlamentu a Rady (ES) č. 1907/2006 (6) o registrácii, hodnotení, autorizácii a obmedzovaní chemikálií (REACH). Rovnako ako v prípade všetkých látok, ktoré sú zaradené do prílohy I k smernici 91/414/EHS, štatút zlúčenín medi by bolo možné preskúmať podľa článku 5 ods. 5 uvedenej smernice na základe akýchkoľvek nových dostupných údajov.

               (8)

               Pred zaradením účinnej látky do prílohy I by sa mala poskytnúť primeraná lehota, ktorá členským štátom a zainteresovaným stranám umožní pripraviť sa na splnenie nových požiadaviek, ktoré vyplynú z tohto zaradenia.

               (9)

               Bez toho, aby boli dotknuté povinnosti stanovené v smernici 91/414/EHS v dôsledku zaradenia účinnej látky do prílohy I, by sa po zaradení mala členským štátom poskytnúť lehota šesť mesiacov na preskúmanie existujúcich povolení týkajúcich sa prípravkov na ochranu rastlín obsahujúcich chlórmekvát, zlúčeniny medi, propachizafop, chizalofop-P, teflubenzurón a zeta-cypermetrín, aby sa zabezpečilo splnenie požiadaviek ustanovených v smernici 91/414/EHS, najmä v jej článku 13, a príslušných podmienok stanovených v prílohe I. Členské štáty by mali podľa potreby zmeniť, nahradiť alebo odobrať existujúce povolenia v súlade s ustanoveniami smernice 91/414/EHS. Odchylne od uvedeného termínu by sa malo poskytnúť dlhšie obdobie na predloženie a posúdenie úplnej dokumentácie podľa prílohy III na každý prípravok na ochranu rastlín a na každé plánované použitie v súlade s jednotnými zásadami stanovenými v smernici 91/414/EHS.

               (10)

               Skúsenosti získané z predchádzajúcich zaradení účinných látok posúdených v rámci nariadenia Komisie (EHS) č. 3600/92 (7) do prílohy I k smernici 91/414/EHS ukázali, že pri výklade povinností držiteľov existujúcich povolení môžu vzniknúť ťažkosti, pokiaľ ide o prístup k údajom. S cieľom predísť ďalším ťažkostiam sa preto zdá, že je potrebné objasniť povinnosti členských štátov, najmä povinnosť overiť, či držiteľ povolenia preukáže prístup k dokumentácii spĺňajúcej požiadavky prílohy II k uvedenej smernici. Týmto objasnením sa však neustanovujú žiadne nové povinnosti pre členské štáty ani držiteľov povolení v porovnaní so smernicami, ktoré boli doteraz prijaté a ktorými sa mení a dopĺňa príloha I.

               (11)

               Preto je vhodné smernicu 91/414/EHS zodpovedajúcim spôsobom zmeniť a doplniť.

               (12)

               Opatrenia ustanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Členské štáty prijmú a uverejnia najneskôr do 31. mája 2010 zákony, iné právne predpisy a správne opatrenia potrebné na dosiahnutie súladu s touto smernicou. Členské štáty bezodkladne oznámia Komisii znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia uplatňujú od 1. júna 2010.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Spôsob uvedenia tohto odkazu určia členské štáty.
   Článok 3
   1.   V súlade so smernicou 91/414/EHS členské štáty v prípade potreby do 31. mája 2010 zmenia alebo odoberú existujúce povolenia týkajúce sa prípravkov na ochranu rastlín obsahujúcich chlórmekvát, zlúčeniny medi, propachizafop, chizalofop-P, teflubenzurón a zeta-cypermetrín ako účinné látky.
   Do tohto dátumu overia najmä to, či podmienky prílohy I k tejto smernici týkajúce sa chlórmekvátu, zlúčenín medi, propachizafopu, chizalofopu-P, teflubenzurónu a zeta-cypermetrínu ako účinných látok sú splnené, s výnimkou tých, ktoré sú stanovené v časti B príslušnej položky týkajúcej sa týchto účinných látok, a či držiteľ povolenia má dokumentáciu spĺňajúcu požiadavky prílohy II k uvedenej smernici alebo má k nej prístup, v súlade s podmienkami článku 13 uvedenej smernice.
   2.   Odchylne od odseku 1 členské štáty prehodnotia každý povolený prípravok na ochranu rastlín obsahujúci chlórmekvát, zlúčeniny medi, propachizafop, chizalofop-P, teflubenzurón a zeta-cypermetrín buď ako jedinú účinnú látku, alebo jednu z viacerých účinných látok, z ktorých všetky boli najneskôr do 30. novembra 2009 uvedené v prílohe I k smernici 91/414/EHS, a to v súlade s jednotnými zásadami ustanovenými v prílohe VI k smernici 91/414/EHS, na základe dokumentácie spĺňajúcej požiadavky prílohy III k tejto smernici a s prihliadnutím na časť B položky v prílohe I k tejto smernici týkajúcej sa chlórmekvátu, zlúčenín medi, propachizafopu, chizalofopu-P, teflubenzurónu a zeta-cypermetrínu. Na základe tohto hodnotenia určia, či prípravok spĺňa podmienky stanovené v článku 4 ods. 1 písm. b), c), d) a e) smernice 91/414/EHS.
   Po tomto určení členské štáty postupujú takto:

               a)

               v prípade prípravku obsahujúceho chlórmekvát, zlúčeniny medi, propachizafop, chizalofop-P, teflubenzurón a zeta-cypermetrín ako jedinú účinnú látku v prípade potreby zmenia alebo odoberú povolenie najneskôr do 31. mája 2014 alebo

               b)

               v prípade prípravku obsahujúceho chlórmekvát, zlúčeniny medi, propachizafop, chizalofop-P, teflubenzurón a zeta-cypermetrín ako jednu z viacerých účinných látok v prípade potreby zmenia alebo odoberú povolenie do 31. mája 2014 alebo do dátumu určeného na takúto zmenu alebo odobratie v príslušnej smernici alebo smerniciach, ktorými sa príslušná látka alebo látky dopĺňajú do prílohy I k smernici 91/414/EHS, podľa toho, ktorý z týchto dátumov nastane neskôr.

         Článok 4
   Táto smernica nadobúda účinnosť 1. decembra 2009.
   Článok 5
   Táto smernica je určená členským štátom.

      V Bruseli 23. apríla 2009

            Za Komisiu

         Androulla VASSILIOU

            členka Komisie

      (1)  Ú. v. ES L 230, 19.8.1991, s. 1.

      (2)  Ú. v. ES L 55, 29.2.2000, s. 25.

      (3)  Ú. v. ES L 224, 21.8.2002, s. 23.

      (4)  Vedecká správa EFSA (2008) 179. Záver preskúmania spôsobom peer review účinnej látky chlórmekvát z hľadiska posúdenia rizika pesticídov (finalizovaná 29. septembra 2008).

      Vedecká správa EFSA (2008) 187. Záver preskúmania spôsobom peer review účinnej látky zlúčniny medi z hľadiska posúdenia rizika pesticídov (finalizovaná 30. septembra 2008).

      Vedecká správa EFSA (2008) 204. Záver preskúmania spôsobom peer review účinnej látky propachizafop z hľadiska posúdenia rizika pesticídov (finalizovaná 26. novembra 2008).

      Vedecká správa EFSA (2008) 205. Záver preskúmania spôsobom peer review účinnej látky chizalofop-P z hľadiska posúdenia rizika pesticídov (finalizovaná 26. novembra 2008).

      Vedecká správa EFSA (2008) 184. Záver preskúmania spôsobom peer review účinnej látky teflubenzurón z hľadiska posúdenia rizika pesticídov (finalizovaná 29. septembra 2008).

      Vedecká správa EFSA (2008) 196. Záver preskúmania spôsobom peer review účinnej látky zeta-cypermetrín z hľadiska posúdenia rizika pesticídov (finalizovaná 30. septembra 2008).

      (5)  Ú. v. ES L 123, 24.4.1998, s. 1.

      (6)  Ú. v. EÚ L 396, 30.12.2006, s. 1, opravená verzia v Ú. v. EÚ L 136, 29.5.2007, s. 3.

      (7)  Ú. v. ES L 366, 15.12.1992, s. 10.

      PRÍLOHA
      koniec tabuľky v prílohe I k smernici 91/414/EHS sa dopĺňa táto položka:

                     Číslo

                     Všeobecný názov, identifikačné čísla

                     Názov IUPAC

                     Čistota (1)

                     Nadobudnutie účinnosti

                     Skončenie platnosti zaradenia

                     Osobitné ustanovenia

                     „281

                     chlórmekvát
                     č. CAS 7003-89-6 (chlórmekvát)
                     č. CAS 999-81-5 (chlórmekvát-chlorid)
                     č. CIPAC 143 (chlórmekvát)
                     č. CIPAC 143.302 (chlórmekvát-chlorid)

                        2-chlóretyltrimetylamónium (chlórmekvát)

                        2-chlóroetyltrimetylamónium-chlorid (chlórmekvát-chlorid)

                     ≥ 636 g/kg
                     Nečistoty:

                                 1,2-dichlóretán max. 0,1 g/kg (na suchú hmotnosť chlórmekvát-chloridu)

                                 Chlóretén (vinylchlorid): max. 0,0005 g/kg (na suchú hmotnosť chlórmekvát-chloridu)

                     1. decembra 2009

                     30. novembra 2019

                     ČASŤ A
                     Môžu sa povoliť len použitia na obilninách ako rastový regulátor rastlín.
                     ČASŤ B
                     Pri posudzovaní žiadostí o povolenie prípravkov na ochranu rastlín, ktoré obsahujú chlórmekvát, na iné použitie ako na ryži a tritikale, najmä pokiaľ ide o vystavenie spotrebiteľov jeho účinkom, venujú členské štáty osobitnú pozornosť kritériám stanoveným v článku 4 ods. 1 písm. b) a zabezpečia, aby pred udelením takéhoto povolenia boli poskytnuté všetky potrebné údaje a informácie.
                     V rámci implementácie jednotných zásad prílohy VI sa zohľadnia závery revíznej správy týkajúcej sa chlórmekvátu, a najmä jej dodatky I a II v konečnom znení Stáleho výboru pre potravinový reťazec a zdravie zvierat z 23. januára 2009.
                     Pri tomto celkovom hodnotení musia členské štáty venovať osobitnú pozornosť:

                                 —

                                 bezpečnosti používateľa a zabezpečiť, aby v podmienkach používania bolo predpísané používanie primeraných osobných ochranných prostriedkov,

                                 —

                                 ochrane vtákov a cicavcov.

                           V prípade potreby by mali podmienky povolenia zahŕňať opatrenia na zníženie rizika.
                     Príslušné členské štáty požiadajú o predloženie ďalších informácií o osude a správaní tejto látky (adsorpčné štúdie, ktoré sa majú vykonať pri 20 °C, prepočet predpokladaných koncentrácií v podzemnej vode, povrchovej vode a usadeninách), metódach monitorovania na určenie prítomnosti látky v živočíšnych produktoch a vo vode, a o riziku pre vodné organizmy, vtáky a cicavce. Zabezpečia, aby oznamovateľ, na žiadosť ktorého bol chlórmekvát zaradený do tejto prílohy, poskytol takéto informácie Komisii najneskôr do 30. novembra 2011.

                     282

                     zlúčeniny medi:

                     1. decembra 2009

                     30. novembra 2016

                     ČASŤ A
                     Môžu sa povoliť len použitia ako baktericíd a fungicíd.
                     ČASŤ B
                     Pri posudzovaní žiadostí o povolenie prípravkov na ochranu rastlín, ktoré obsahujú meď, na iné použitia ako na rajčiaky v skleníkoch, venujú členské štáty osobitnú pozornosť kritériám v článku 4 ods. 1 písm. b) a zabezpečia, aby pred udelením takéhoto povolenia boli poskytnuté všetky potrebné údaje a informácie.
                     V rámci implementácie jednotných zásad prílohy VI sa zohľadnia závery revíznej správy týkajúcej sa zlúčenín medi, a najmä jej dodatky I a II v konečnom znení Stáleho výboru pre potravinový reťazec a zdravie zvierat z 23. januára 2009.
                     Pri tomto celkovom hodnotení musia členské štáty venovať osobitnú pozornosť:

                                 —

                                 špecifikácii technického materiálu ako komerčne vyrobeného, ktorá musí byť potvrdená a doložená vhodnými analytickými údajmi. Testovací materiál použitý v dokumentoch týkajúcich sa toxicity by sa mal porovnať a overiť s touto špecifikáciou technického materiálu,

                                 —

                                 bezpečnosti používateľa a pracovníka a zabezpečiť, aby v podmienkach používania bolo podľa potreby predpísané používanie primeraných osobných ochranných prostriedkov,

                                 —

                                 ochrane vody a necieľových organizmov. V súvislosti s týmito identifikovanými rizikami by sa mali podľa potreby prijať opatrenia na zníženie rizika, akými sú napríklad ochranné zóny,

                                 —

                                 množstvu použitej účinnej látky a zabezpečiť, aby povolené množstvá, vzhľadom na ich mieru a počet aplikácií, boli najnižšie nevyhnutné množstvá na dosiahnutie žiaducich účinkov.

                           Príslušné členské štáty požiadajú o predloženie informácií na ďalšie riešenie:

                                 —

                                 rizika pri inhalácii;

                                 —

                                 posúdenia rizika pre necieľové organizmy, pôdu a vodu.

                           Zabezpečia, aby oznamovateľ, na žiadosť ktorého boli zlúčeniny medi zaradené do tejto prílohy, poskytol takéto informácie Komisii najneskôr do 30. novembra 2011.
                     Členské štáty začnú programy monitorovania v citlivých oblastiach, kde hrozí kontaminácia pôdnej zložky meďou, s cieľom stanoviť, ak je to vhodné, limity, akými sú maximálne aplikačné dávky.

                     hydroxid meďnatý
                     č. CAS 20427-59-2
                     č. CIPAC 44.305

                        hydroxid meďnatý (II)

                     ≥ 573 g/kg

                     oxichlorid meďnatý
                     č. CAS 1332-65-6 alebo 1332-40-7
                     č. CIPAC 44.602

                        trihydroxid-chlorid meďnatý

                     ≥ 550 g/kg

                     oxid meďnatý
                     č. CAS 1317-39-1
                     č. CIPAC 44.603

                        oxid meďnatý

                     ≥ 820 g/kg

                     zmes bordeaux
                     č. CAS 8011-63-0
                     č. CIPAC 44.604

                        neurčený

                     ≥ 245 g/kg

                     tribázický síran meďnatý
                     č. CAS 12527-76-3
                     č. CIPAC 44.306

                        neurčený

                     ≥ 490 g/kg
                     Nečistoty, ktoré vyvolávajú obavy súvisiace s ich toxickými účinkami a ktoré nesmú presahovať hladiny uvedené ďalej, sú tieto:

                                 olovo – obsah medi max. 0,0005 g/kg

                                 kadmium – obsah medi max. 0,0001 g/kg

                                 arzén – obsah medi max. 0,0001 g/kg

                     283

                     propachizafop
                     č. CAS 111479-05-1
                     č. CIPAC 173

                        2-izopropylidénamino-oxyetyl-(R)-2-[4-(6-chlórchinoxalín-2-yloxy)fenyloxy]propanoát

                     ≥ 920 g/kg
                     toluén – maximálny obsah 5 g/kg

                     1. decembra 2009

                     30. novembra 2019

                     ČASŤ A
                     Môžu sa povoliť len použitia ako herbicíd.
                     ČASŤ B
                     V rámci implementácie jednotných zásad prílohy VI sa zohľadnia závery revíznej správy týkajúcej sa propachizafopu, a najmä jej dodatky I a II v konečnom znení Stáleho výboru pre potravinový reťazec a zdravie zvierat z 23. januára 2009.
                     Pri tomto celkovom hodnotení musia členské štáty venovať osobitnú pozornosť:

                                 —

                                 špecifikácii technického materiálu ako komerčne vyrobeného, ktorá musí byť potvrdená a doložená vhodnými analytickými údajmi. Testovací materiál použitý v dokumentoch týkajúcich sa toxicity by sa mal porovnať a overiť s touto špecifikáciou technického materiálu,

                                 —

                                 bezpečnosti používateľov a zabezpečiť, aby v podmienkach používania bolo predpísané používanie primeraných osobných ochranných prostriedkov,

                                 —

                                 ochrane vodných organizmov a necieľových rastlín a zabezpečiť, aby podmienky povolenia podľa potreby zahŕňali opatrenia na zníženie rizika ako napr. ochranné zóny,

                                 —

                                 ochrane necieľových článkonožcov a zabezpečiť, aby podmienky povolenia v prípade potreby zahŕňali opatrenia na zníženie rizika ako napr. ochranné zóny.

                           Príslušné členské štáty zabezpečia, aby oznamovateľ predložil Komisii:

                                 —

                                 ďalšie informácie o relevantnej nečistote Ro 41-5259,

                                 —

                                 informácie na ďalšie riešenie rizika pre vodné organizmy a necieľové článkonožce.

                           Zabezpečia, aby oznamovateľ poskytol takéto štúdie Komisii do 30. novembra 2011.

                     284

                     chizalofop-P:

                     1. decembra 2009

                     30. novembra 2019

                     ČASŤ A
                     Môžu sa povoliť len použitia ako herbicíd.
                     ČASŤ B
                     Na uplatňovanie jednotných zásad prílohy VI sa zohľadňujú závery revíznej správy týkajúcej sa chizalofopu-P, a najmä jej dodatky I a II v konečnom znení Stáleho výboru pre potravinový reťazec a zdravie zvierat z 23. januára 2009.
                     Pri tomto celkovom hodnotení musia členské štáty venovať osobitnú pozornosť:

                                 —

                                 špecifikácii technického materiálu ako komerčne vyrobeného, ktorá musí byť potvrdená a doložená vhodnými analytickými údajmi. Testovací materiál použitý v dokumentoch týkajúcich sa toxicity by sa mal porovnať a overiť s touto špecifikáciou technického materiálu,

                                 —

                                 bezpečnosti používateľa a pracovníka a zabezpečiť, aby v podmienkach používania bolo predpísané používanie primeraných osobných ochranných prostriedkov,

                                 —

                                 ochrane necieľových rastlín a zabezpečiť, aby podmienky povolenia v prípade potreby zahŕňali ochranné opatrenia na zníženie rizika ako napr. ochranné zóny.

                           V prípade potreby by mali podmienky povolenia zahŕňať opatrenia na zníženie rizika.
                     Príslušné členské štáty zabezpečia, aby oznamovateľ predložil Komisii ďalšie informácie o riziku pre necieľové článkonožce.
                     Zabezpečia, aby oznamovateľ poskytol takéto informácie Komisii do 30. novembra 2011.

                     chizalofop-P-etyl
                     č. CAS 100646-51-3
                     č. CIPAC 641.202

                        etyl (R)-2-[4-(6–chlórchinoxalín-2-yloxy)fenyloxy]propionát

                     ≥ 950 g/kg

                     chizalofop-P-tefuryl
                     č. CAS 119738-06-6
                     č. CIPAC 641.226

                        (RS)-tetrahydrofurfuryl –(R)-2-[4-(6-chlórchinoxalín-2-yloxy)fenyloxy]propionát

                     ≥ 795 g/kg

                     285

                     teflubenzurón
                     č. CAS 83121-18-0
                     č. CIPAC 450

                     1-(3,5-dichlór-2,4-difluórfenyl)-3-(2,6-difluórbenzoyl)urea

                     ≥ 970 g/kg

                     1. decembra 2009

                     30. novembra 2019

                     ČASŤ A
                     Môžu sa povoliť len použitia ako insekticíd v skleníkoch (na umelom substráte alebo uzavretých hydroponických systémoch).
                     ČASŤ B
                     Pri posudzovaní žiadostí o povolenie prípravkov na ochranu rastlín, ktoré obsahujú teflubenzurón, na iné použitia ako na rajčiaky v skleníkoch, venujú členské štáty osobitnú pozornosť kritériám uvedeným v článku 4 ods. 1 písm. b) a zabezpečia, aby pred udelením takéhoto povolenia boli poskytnuté všetky potrebné údaje a informácie.
                     V rámci implementácie jednotných zásad prílohy VI sa zohľadnia závery revíznej správy týkajúcej sa teflubenzurónu, a najmä jej dodatky I a II v konečnom znení Stáleho výboru pre potravinový reťazec a zdravie zvierat z 23. januára 2009.
                     Pri tomto celkovom hodnotení musia členské štáty venovať osobitnú pozornosť:

                                 —

                                 bezpečnosti používateľa a pracovníka a zabezpečiť, aby v podmienkach používania bolo podľa potreby predpísané používanie primeraných osobných ochranných prostriedkov,

                                 —

                                 ochrane vodných organizmov. Musí sa minimizovať objem teflubenzurónu uvoľneného pri jeho použití v skleníkoch a v každom prípade by nemal mať možnosť dostať sa vo významnom množstve do vôd v susedstve,

                                 —

                                 ochrane včiel, ktorým by mal byť zabránený prístup do skleníka,

                                 —

                                 ochrane opeľujúcich rojov zámerne umiestnených do skleníka,

                                 —

                                 bezpečnej likvidácii kondenzovanej vody, drenážnej vody a substrátu, aby sa zamedzilo rizikám pre necieľové organizmy a kontaminácii povrchovej a podzemnej vody.

                           V prípade potreby by mali podmienky povolenia zahŕňať opatrenia na zníženie rizika.

                     286

                     zeta-cypermetrín
                     č. CAS 52315-07-8
                     č. CIPAC 733

                     zmes stereoizomérov (S)-3-fenoxyfenyl(kyano)metyl-(1RS,3RS;1RS,3SR)-3-(2,2-dichlórvinyl)-2,2-dimetylcyklopropánkarboxylát, v ktorom pomer (S);(1RS,3RS)-izoméru k (S);(1RS,3SR)-izoméru leží v rozsahu od 45-55 do 55-45

                     ≥ 850 g/kg
                     Nečistoty:

                                 toluén: max. 2 g/kg

                                 dechty: max. 12,5 g/kg

                     1. decembra 2009

                     30. novembra 2019

                     ČASŤ A
                     Povolené môžu byť len použitia ako insekticíd.
                     ČASŤ B
                     Pri posudzovaní žiadostí o povolenie prípravkov na ochranu rastlín, ktoré obsahujú zeta-cypermetrín, na iné použitie ako na obilninách, najmä pokiaľ ide o vystavenie spotrebiteľov účinkom MPB aldehydu, produktu rozkladu, ktorý môže vzniknúť pri spracovaní, venujú členské štáty osobitnú pozornosť kritériám v článku 4 ods. 1 písm. b) a zabezpečia, aby pred udelením takéhoto povolenia boli poskytnuté všetky potrebné údaje a informácie.
                     Na implementáciu jednotných zásad prílohy VI sa vezmú do úvahy závery revíznej správy o zeta-cypermetríne, a najmä jej dodatky I a II v konečnej verzii Stáleho výboru pre potravinový reťazec a zdravie zvierat z 23. januára 2009.
                     Pri tomto celkovom hodnotení musia členské štáty venovať osobitnú pozornosť:

                                 —

                                 bezpečnosti používateľov a zabezpečiť, aby v podmienkach používania bolo predpísané používanie primeraných osobných ochranných prostriedkov,

                                 —

                                 ochrane vtákov, vodných organizmov, včiel, necieľových článkonožcov a necieľových pôdnych makroorganizmov.

                           V prípade potreby by mali podmienky povolenia zahŕňať opatrenia na zníženie rizika.
                     Príslušné členské štáty požiadajú o predloženie ďalších informácií o osude a správaní tejto látky (aeróbny rozklad v pôde), dlhodobom riziku pre vtáky, vodné organizmy a necieľové článkonožce. Zabezpečia, aby oznamovateľ, na žiadosť ktorého bol zeta-cypermetrín zaradený do tejto prílohy, poskytol takéto informácie Komisii najneskôr do 30. novembra 2011.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.


title: Smernica Komisie z 13. apríla 1982, ktorá mení a dopĺňa prílohy smerníc Rady 66/401/EHS a 69/208/EHS o obchodovaní s osivom krmovín a osivom olejnín a osivom priadnych rastlín v tomto poradí, a smernice 78/386/EHS a 78/388/EHS

text:
Dôležité právne oznámenie

|

31982L0287

Úradný vestník L 131 , 13/05/1982 S. 0024 - 0026 Španielske špeciálne vydanie: Kapitola 03 Zväzok 25 S. 0016  Portugalské špeciálne vydanie Kapitola 03 Zväzok 25 S. 0016  Fínske špeciálne vydanie: Kapitola 3 Zväzok 15 S. 0003  Švédske špeciálne vydanie: Kapitola 3 Zväzok 15 S. 0003

		Smernica Komisiez 13. apríla 1982,ktorá mení a dopĺňa prílohy smerníc Rady 66/401/EHS a 69/208/EHS o obchodovaní s osivom krmovín a osivom olejnín a osivom priadnych rastlín v tomto poradí, a smernice 78/386/EHS a 78/388/EHS(82/287/EHS)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho hospodárskeho spoločenstva,so zreteľom na smernicu Rady 66/401/EHS zo 14. júna 1966 o obchodovaní s osivom krmovín [1], naposledy zmenenú a doplnenú smernicou 81/126/EHS [2], najmä na jej článok 21a,so zreteľom na smernicu Rady 69/208/EHS z 30. júna 1969 o obchodovaní s osivom olejnín a osivom priadnych rastlín [3], naposledy zmenenú a doplnenú smernicou 81/126/EHS, najmä na jej článok 20a,keďže vo svetle rozvoja vedeckých a technologických poznatkov, prílohy I a II k smerniciam 66/401/EHS a 69/208/EHS by mali byť zmenené a doplnené z dôvodov ustanovených nižšie;keďže podmienky, ktoré si vyžadujú plodiny a osivá, vrátane kritérií čistoty odrôd, by sa mali zmeniť a doplniť, aby vyhovovali schémam pre odrodovú certifikáciu osiva určeného pre medzinárodný obchod, ako ustanovuje Organizácia pre hospodársku spoluprácu a rozvoj (OECD); keďže termíny na implementáciu ustanovené v druhej zarážke článku 2 smernice Komisie 78/386/EHS z 18. apríla 1978, ktorá mení a dopĺňa prílohy smernice 66/401/EHS o obchodovaní s osivom krmovín [4], naposledy zmenenú a doplnenú smernicou 81/126/EHS, a v prvej zarážke článku 2 (1) smernice Komisie 78/388/EHS z 18. apríla 1978, ktorá mení a dopĺňa prílohy k smernici 69/208/EHS o obchodovaní s osivom olejnín a priadnych rastlín [5], naposledy zmenenú a doplnenú smernicou 81/126/EHS, by sa mali vzhľadom na uvedené prispôsobiť súčasnej situácii;keďže za súčasného stavu nebolo možné zabezpečiť harmonizáciu podmienok vo vzťahu k minimálnym kritériám odrodovej čistoty v rámci spoločenstva, ktoré musia spĺňať plodiny a osivá v prípade hybridov slnečnice; keďže však už pred 1. júlom 1983 bol uskutočnený pokus na zabezpečenie týchto kritérií s cieľom dosiahnuť harmonizáciu;keďže opatrenia ustanovené v tejto smernici sú v súlade so stanoviskom Stáleho výboru pre osivá a množiteľský materiál pre poľnohospodárstvo, záhradníctvo a lesníctvo,PRIJALA TÚTO SMERNICU:Článok 1Príloha I k smernici 66/401/EHS sa týmto mení a dopĺňa takto:1. V druhej a tretej vete odseku 4 sa slová "Vicia faba" vkladajú za slová "Pisum sativum".2. V druhej a tretej vete odseku 4 sa slová "Raphanus sativus, rod oleifera" vypúšťajú.Článok 2Príloha II k smernici 66/401/EHS sa týmto mení a dopĺňa takto:1. Odsek 1 oddielu I sa nahrádza takto:"Osivo musí mať dostatočnú odrodovú pravosť a čistotu.Najmä osivá nižšie vymenovaných druhov musia spĺňať nasledujúce kritériá alebo iné podmienky. Minimálna odrodová čistota je:- druh Poa, apomyktické jednoklonové odrody: 98 %,- Pisum sativum, Vicia faba, Brassica napus odroda napobrassica, Brassica oleracea conv. acephala:- certifikované osivo, prvá generácia: 99 %,- certifikované osivo, druhá a ďalšie generácie: 98 %.Minimálna odrodová čistota sa zisťuje prevažne na pestovateľskej ploche kontrolami uskutočňovanými v súlade s podmienkami ustanovenými v prílohe I.".2. Odsek 1 oddielu II sa nahrádza takto:"Osivo Pisum sativum, Brassica Napus odroda napobrassica, Brassica oleracea conv. Acephala, Vicia faba a apomyktické jednoklonové odrody druhu Poa musí spĺňať nasledujúce kritériá alebo podmienky:Minimálna odrodová čistota je 99,7 %.Minimálna odrodová čistota sa zisťuje prevažne na pestovateľskej ploche kontrolami uskutočňovanými v súlade s podmienkami ustanovenými v prílohe I.".Článok 3Príloha I k smernici 69/208/EHS sa týmto mení a dopĺňa takto:Odsek 3 sa nahrádza takto:"Plodina musí mať dostatočnú odrodovú pravosť a odrodovú čistotu.Najmä plodiny Brassica juncea, Brassica nigra, Cannabis sativa, Carum carvi a druh Gossypium musia spĺňať nasledujúce kritériá:Množstvo rastlín plodiny, ktoré možno rozpoznať ako zrejme nepatriace k odrode nesmie prekročiť:- jednu na 30 m2pestovateľskej plochy základného osiva,- jednu na 10 m2 pestovateľskej plochy certifikovaného osiva."Článok 4Príloha II k smernici 69/208/EHS sa týmto mení a dopĺňa takto:Odsek 1 oddielu I sa nahrádza takto:"Osivo musí mať dostatočnú odrodovú pravosť a čistotu. Najmä osivá nižšie vymenovaných druhov musia spĺňať nasledujúce kritériá alebo iné podmienky:Druh a kategória | Minimálna odrodová čistota (%) |1 | 2 |Arachis hypogaea:—základné osivo | 99,7 |—certifikované osivo | 99,5 |Brassica napus, druh oleifera, iné ako odrody určené na kŕmne účely, Brassica rapa, iné ako odrody určené na kŕmne účely:—základné osivo | 99,9 |—certifikované osivo | 99,7 |Brassica napus, druh oleifera, odrody určené na kŕmne účely, Brassica rapa, odrody určené na kŕmne účely, Helianthus annus, iné ako hybridné odrody vrátane ich zložiek, Sinapis alba:—základné osivo | 99,7 |—certifikované osivo, prvá generácia | 99 |—certifikované osivo, druhá a ďalšie generácie | 98 |Linum usitatissimum:—základné osivo | 99,7 |—certifikované osivo, prvá generácia | 98 |—certifikované osivo, druhá a ďalšie generácie | 97,5 |Papaver somniferum:—základné osivo | 99 |—certifikované osivo | 98 |Glycine max:—základné osivo | 97 |—certifikované osivo | 95 |Minimálna odrodová čistota sa overuje prevažne na pestovateľskej ploche kontrolami uskutočňovanými v súlade s podmienkami ustanovenými v prílohe I."Článok 5V druhej zarážke článku 2 (1) smernice 78/386/EHS, text "1. januára 1982" sa týmto nahrádza textom "v termíne určenom v neskoršej etape".Článok 6V druhej zarážke článku 2 (1) smernice 78/388/EHS sa text "1. januára 1982" týmto nahrádza textom "v termíne určenom v neskoršej etape".Článok 71. Členské štáty uvedú do účinnosti zákony, iné právne predpisy a administratívne opatrenia potrebné na dosiahnutie súladu s:- ustanoveniami článku 5 a 6 s účinnosťou najneskôr od 1. januára 1982,- ustanovenia článku 2 vzhľadom na druh Poa s účinnosťou od 1. januára 1983,- s inými ustanoveniami tejto smernice najneskôr od 1. januára 1983.2. Členské štáty zabezpečia v súlade s treťou zarážkou odseku 1, aby osivo nepodliehalo žiadnym obmedzeniam pri obchodovaní z dôvodu rozdielnych vykonávacích lehôt tejto smernice.Článok 8Táto smernica je adresovaná členským štátom.V Bruseli 13. apríla 1982Za KomisiuPoul Dalsagerčlen Komisie[1] Ú. v. ES 125, 11.7.1966, s. 2298/66.[2] Ú. v. ES L 67, 12.3.1981, s. 36.[3] Ú. v. ES L 169, 10.7.1969, s. 3.[4] Ú. v. ES L 113, 25.4.1978, s. 1.[5] Ú. v. ES L 113, 25.4.1978, s. 20.--------------------------------------------------


title: Smernica Európskeho parlamentu a Rady 2009/20/ES z  23. apríla 2009 o poistení vlastníkov lodí, ktoré sa vzťahuje na námorné pohľadávky (Text s významom pre EHP)

text:
               28.5.2009

               SK

               Úradný vestník Európskej únie

               L 131/128

      SMERNICA EURÓPSKEHO PARLAMENTU A RADY 2009/20/ES
   z 23. apríla 2009
   o poistení vlastníkov lodí, ktoré sa vzťahuje na námorné pohľadávky
   (Text s významom pre EHP)
   EURÓPSKY PARLAMENT A RADA EURÓPSKEJ ÚNIE,
   so zreteľom na Zmluvu o založení Európskeho spoločenstva, a najmä na jej článok 80 ods. 2,
   so zreteľom na návrh Komisie,
   so zreteľom na stanovisko Európskeho hospodárskeho a sociálneho výboru (1),
   so zreteľom na stanovisko Výboru regiónov (2),
   konajúc v súlade s postupom ustanoveným v článku 251 zmluvy (3),
   keďže:

               (1)

               Jednou zo zložiek politiky Spoločenstva v oblasti námornej dopravy je zvýšenie kvality obchodnej lodnej dopravy na základe zodpovednejšieho konania všetkých hospodárskych subjektov.

               (2)

               Odrádzajúce opatrenia sa prijali už podľa smernice Európskeho parlamentu a Rady 2005/35/ES zo 7. septembra 2005 o znečisťovaní mora z lodí a o zavedení sankcií za porušenia (4).

               (3)

               Členské štáty prijali 9. októbra 2008 vyhlásenie, v ktorom jednomyseľne uznali význam uplatňovania protokolu z roku 1996 k Dohovoru z roku 1976 o obmedzení zodpovednosti za námorné pohľadávky všetkými členskými štátmi.

               (4)

               Povinné poistenie by malo umožniť zabezpečenie lepšej ochrany obetí. Zároveň by malo prispieť k odstráneniu lodí, ktoré nespĺňajú normy a umožniť obnovenie hospodárskej súťaže medzi prevádzkovateľmi. Okrem toho v uznesení A.898(21) Medzinárodná námorná organizácia vyzvala štáty, aby naliehali na vlastníkov lodí, aby sa riadne poistili.

               (5)

               Nedodržiavanie ustanovení tejto smernice by sa malo odstrániť. Smernica Európskeho parlamentu a Rady 2009/16/ES z 23. apríla 2009 o štátnej prístavnej kontrole (prepracované znenie) (5) už ustanovuje zadržanie lodí v prípade chýbajúceho osvedčenia, ktoré musí byť na palube. Je však vhodné ustanoviť možnosť vyhostiť loď, ktorá nemá osvedčenie o poistení. Podrobnosti o vyhostení by mali umožniť nápravu situácie v rozumnom čase.

               (6)

               Keďže ciele tejto smernice, a to zavedenie a vykonávanie vhodných opatrení v oblasti námornej dopravnej politiky, nie je možné uspokojivo dosiahnuť na úrovni členských štátov, ale z dôvodov jej rozsahu a dôsledkov ich možno lepšie dosiahnuť na úrovni Spoločenstva, môže Spoločenstvo prijať opatrenia v súlade so zásadou subsidiarity podľa článku 5 zmluvy. V súlade so zásadou proporcionality podľa uvedeného článku táto smernica neprekračuje rámec nevyhnutný na dosiahnutie týchto cieľov,

         PRIJALI TÚTO SMERNICU:
   Článok 1
   Predmet úpravy
   Táto smernica ustanovuje pravidlá, ktoré sa uplatňujú na určité aspekty povinností vlastníkov lodí, pokiaľ ide o ich poistenie, ktoré sa vzťahuje na námorné pohľadávky.
   Článok 2
   Rozsah pôsobnosti
   1.   Táto smernica sa uplatňuje na lode s hrubou priestornosťou 300 alebo viac ton.
   2.   Táto smernica sa neuplatňuje na vojnové lode, pomocné vojnové lode ani iné lode, ktoré vlastní alebo prevádzkuje štát, ktoré sa používajú pre nekomerčnú verejnú službu.
   3.   Touto smernicou nie sú dotknuté režimy ustanovené nástrojmi, ktoré sú v platnosti v dotknutých členských štátoch a uvedené v prílohe.
   Článok 3
   Vymedzenie pojmov
   Na účely tejto smernice sa uplatňuje toto vymedzenie pojmov:

               a)

               „vlastník lode“ je registrovaný vlastník námornej lode alebo akákoľvek iná osoba ako napr. nájomca lode, ktorá je zodpovedná za prevádzku lode;

               b)

               „poistenie“ je poistenie so spoluúčasťou alebo bez nej a zahŕňa napríklad poistenie zodpovednosti za škodu, akú v súčasnosti ponúkajú členovia medzinárodnej skupiny P&I Clubs a iné účinné formy poistenia (vrátane preukázaného samopoistenia) a finančnej zábezpeky, ktoré poskytujú podobné podmienky krytia;

               c)

               „dohovor z roku 1996“ je konsolidované znenie Dohovoru z roku 1976 o obmedzení zodpovednosti za námorné pohľadávky, prijatého Medzinárodnou námornou organizáciou (IMO), v znení zmenenom a doplnenom protokolom z roku 1996.

         Článok 4
   Poistenie na účely námorných pohľadávok
   1.   Každý členský štát od vlastníkov lodí plaviacich sa pod jeho vlajkou vyžaduje, aby mali poistenie, ktoré sa vzťahuje na tieto lode.
   2.   Každý členský štát vyžaduje od vlastníkov lodí plaviacich sa pod vlajkou iného štátu, aby mali platné poistenie, keď takéto lode vstupujú do prístavu v jeho jurisdikcii. Toto nebráni členským štátom, aby za predpokladu, že je to v súlade s medzinárodným právom, žiadali splnenie uvedenej povinnosti, ak sa takéto lode nachádzajú v ich teritoriálnych vodách.
   3.   Poistenie uvedené v odsekoch 1 a 2 sa vzťahuje na námorné pohľadávky, ktoré podliehajú obmedzeniu podľa dohovoru z roku 1996. Výška poistenia pre každú loď na jednu mimoriadnu udalosť sa rovná príslušnej maximálnej výške obmedzenia zodpovednosti, ako sa ustanovuje v dohovore z roku 1996.
   Článok 5
   Inšpekcie, dodržiavanie, vyhostenie z prístavu a nevpustenie do prístavu
   1.   Každý členský štát zabezpečí, aby každá inšpekcia lode v prístave v jeho jurisdikcii v súlade so smernicou 2009/16/ES zahŕňala overenie skutočnosti, či sa na palube nachádza osvedčenie uvedené v článku 6.
   2.   Ak sa osvedčenie uvedené v článku 6 nenachádza na palube a bez toho, aby bola dotknutá smernica 2009/16/ES, ktorá ustanovuje zadržanie lodí, ak ide o otázky bezpečnosti, príslušný orgán môže vydať lodi príkaz na vyhostenie, o čom bude informovaná Komisia, ostatné členské štáty, a dotknutý vlajkový štát. Výsledkom vydania takéhoto príkazu na vyhostenie je, že každý členský štát odmietne vstup tejto lode do ktoréhokoľvek zo svojich prístavov, pokým vlastník lode nepredloží osvedčenie uvedené v článku 6.
   Článok 6
   Osvedčenia o poistení
   1.   Existencia poistenia uvedeného v článku 4 sa preukazuje jedným alebo viacerými osvedčeniami, ktoré vydal jeho poskytovateľ a ktoré sa nachádzajú na palube lode.
   2.   Osvedčenia vydané poskytovateľom poistenia obsahujú tieto informácie:

               a)

               meno lode, jej číslo IMO a prístav, v ktorom je registrovaná;

               b)

               meno vlastníka lode a hlavné miesto podnikania;

               c)

               druh a doba trvania poistenia;

               d)

               meno a hlavné miesto podnikania poskytovateľa poistenia a prípadne miesto podnikania, kde bolo poistenie uzavreté.

         3.   Ak jazykom použitým v osvedčeniach nie je angličtina, francúzština ani španielčina, text obsahuje preklad do jedného z týchto jazykov.
   Článok 7
   Sankcie
   Na účely článku 4 ods. 1 ustanovia členské štáty systém sankcií za porušovanie vnútroštátnych ustanovení prijatých podľa tejto smernice a prijmú všetky potrebné opatrenia na zabezpečenie uplatňovania týchto sankcií. Ustanovené sankcie sú účinné, primerané a odrádzajúce.
   Článok 8
   Správy
   Každé tri roky a po prvýkrát pred 1. januárom 2015 Komisia predloží Európskemu parlamentu a Rade správu o uplatňovaní tejto smernice.
   Článok 9
   Transpozícia
   1.   Členské štáty uvedú do účinnosti zákony, iné právne predpisy a správne opatrenia potrebné na dosiahnutie súladu s touto smernicou pred 1. januárom 2012. Bezodkladne o tom informujú Komisiu.
   Členské štáty uvedú priamo v prijatých opatreniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   2.   Členské štáty oznámia Komisii znenie hlavných ustanovení vnútroštátnych právnych predpisov, ktoré prijmú v oblasti pôsobnosti tejto smernice.
   Článok 10
   Nadobudnutie účinnosti
   Táto smernica nadobúda účinnosť dňom nasledujúcim po jej uverejnení v Úradnom vestníku Európskej únie.
   Článok 11
   Adresáti
   Táto smernica je určená členským štátom.

      V Štrasburgu 23. apríla 2009

            Za Európsky parlament

            predseda

         H.-G. PÖTTERING

            Za Radu

            predseda

         P. NEČAS

      (1)  Ú. v. EÚ C 318, 23.12.2006, s. 195.

      (2)  Ú. v. EÚ C 229, 22.9.2006, s. 38.

      (3)  Stanovisko Európskeho parlamentu z 29. marca 2007 (Ú. v. EÚ C 27 E, 31.1.2008, s. 166), spoločná pozícia Rady z 9. decembra 2008 (Ú. v. EÚ C 330 E, 30.12.2008, s. 7) a pozícia Európskeho parlamentu z 11. marca 2009 (zatiaľ neuverejnená v úradnom vestníku).

      (4)  Ú. v. EÚ L 255, 30.9.2005, s. 11.

      (5)  Pozri stranu 57 tohto úradného vestníka.

      PRÍLOHA

                  —

                  Medzinárodný dohovor z roku 1992 o občianskoprávnej zodpovednosti za škody spôsobené znečistením ropnými látkami.

                  —

                  Medzinárodný dohovor z roku 1996 o zodpovednosti a náhrade škôd pri preprave nebezpečných a škodlivých látok po mori.

                  —

                  Medzinárodný dohovor z roku 2001 o občianskoprávnej zodpovednosti za škody spôsobené v dôsledku znečistenia ropnými látkami zo zásobníkov.

                  —

                  Medzinárodný dohovor z roku 2007 z Nairobi o odstraňovaní vrakov.

                  —

                  Nariadenie Európskeho parlamentu a Rady (ES) č. 392/2009 z 23. apríla 2009 o zodpovednosti osobných prepravcov v preprave po mori v prípade nehôd.


title: Smernica Komisie 2010/2/EÚ z  27. januára 2010 , ktorou sa mení a dopĺňa smernica Rady 91/414/EHS, pokiaľ ide o rozšírenie použitia účinnej látky chlórmekvát (Text s významom pre EHP)

text:
               28.1.2010

               SK

               Úradný vestník Európskej únie

               L 24/11

         SMERNICA KOMISIE 2010/2/EÚ
   z 27. januára 2010,
   ktorou sa mení a dopĺňa smernica Rady 91/414/EHS, pokiaľ ide o rozšírenie použitia účinnej látky chlórmekvát
   (Text s významom pre EHP)
   EURÓPSKA KOMISIA,
   so zreteľom na Zmluvu o fungovaní Európskej únie,
   so zreteľom na smernicu Rady 91/414/EHS z 15. júla 1991 o uvádzaní prípravkov na ochranu rastlín na trh (1), a najmä na jej článok 6 ods. 1 druhý pododsek druhú zarážku,
   keďže:

               (1)

               Smernicou Komisie 2009/37/ES (2) bol chlórmekvát zaradený ako účinná látka do prílohy I k smernici 91/414/EHS.

               (2)

               K žiadosti o zaradenie chlórmekvátu predložil jeho oznamovateľ CCC Task Force údaje o použitiach ako rastový regulátor rastlín podporujúce celkový záver, podľa ktorého možno očakávať, že prípravky na ochranu rastlín obsahujúce chlórmekvát budú spĺňať bezpečnostné požiadavky stanovené v článku 5 ods. 1 písm. a) a b) smernice 91/414/EHS. Chlórmekvát však bol zaradený do prílohy I k uvedenej smernici s osobitným ustanovením, že členské štáty môžu povoliť len použitia na obilninách.

               (3)

               Okrem uvedeného použitia teraz Belgicko a Švédsko požiadali o zmenu a doplnenie tohto osobitného ustanovenia, aby sa chlórmekvát mohol používať na okrasných rastlinách, respektíve trávach na produkciu osiva. Tieto členské štáty informovali 29. októbra 2009 a 4. novembra 2009 Komisiu o svojich záveroch, podľa ktorých požadovanými rozšíreniami použitia nevznikajú žiadne ďalšie riziká okrem tých, ktoré už boli zohľadnené v osobitných ustanoveniach týkajúcich sa chlórmekvátu v prílohe I k smernici 91/414/EHS a v revíznej správe Komisie týkajúcej sa uvedenej látky. Rozšírenia sa predovšetkým týkajú aplikácií na nejedlých plodinách, takže nespôsobia výskyt rezíduí v potravinách. Okrem toho iné parametre aplikácie stanovené v osobitných ustanoveniach prílohy I k smernici 91/414/EHS zostanú nezmenené.

               (4)

               Preto je odôvodnené zmeniť osobitné ustanovenia týkajúce sa chlórmekvátu.

               (5)

               Preto je vhodné zmeniť a doplniť smernicu 91/414/EHS zodpovedajúcim spôsobom.

               (6)

               Opatrenia stanovené v tejto smernici sú v súlade so stanoviskom Stáleho výboru pre potravinový reťazec a zdravie zvierat,

         PRIJALA TÚTO SMERNICU:
   Článok 1
   Príloha I k smernici 91/414/EHS sa mení a dopĺňa tak, ako je stanovené v prílohe k tejto smernici.
   Článok 2
   Členské štáty prijmú a uverejnia najneskôr do 28. mája 2010 zákony, iné právne predpisy a správne opatrenia potrebné na dosiahnutie súladu s touto smernicou. Komisii bezodkladne oznámia znenie týchto ustanovení a tabuľku zhody medzi týmito ustanoveniami a touto smernicou.
   Tieto ustanovenia uplatňujú od 29. mája 2010.
   Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.
   Článok 3
   Táto smernica nadobúda účinnosť dvadsiatym dňom po jej uverejnení v Úradnom vestníku Európskej únie.
   Článok 4
   Táto smernica je určená členským štátom.

      V Bruseli 27. januára 2010

            Za Komisiu

            predseda

         José Manuel BARROSO

      (1)  Ú. v. ES L 230, 19.8.1991, s. 1.

      (2)  Ú. v. EÚ L 104, 24.4.2009, s. 23.

      PRÍLOHA
      V prílohe I k smernici 91/414/EHS sa riadok 281 nahrádza takto:

                     Číslo

                     Bežný názov, identifikačné čísla

                     Názov IUPAC

                     Čistota (1)

                     Nadobudnutie účinnosti

                     Skončenie platnosti zaradenia

                     Osobitné ustanovenia

                     „281

                     chlórmekvát
                     č. CAS 7003-89-6 (chlórmekvát)
                     č. CAS 999-81-5 (chlórmekvátchlorid)
                     č. CIPAC 143 (chlórmekvát)
                     č. CIPAC 143.302 (chlórmekvátchlorid)

                        2-chlóretyltrimetylamónium (chlórmekvát)

                        2-chloroetyltrimetylamóniumchlorid

                        (chlórmekvátchlorid)

                     ≥ 636 g/kg
                     Nečistoty
                     1,2-dichlóretán: max. 0,1 g/kg (na suchú hmotnosť chlórmekvátchloridu).
                     Chlóretén (vinylchlorid): max. 0,0005 g/kg (na suchú hmotnosť chlórmekvátchloridu).

                     1. decembra 2009

                     30. novembra 2019

                     ČASŤ A
                     Môžu sa povoliť iba použitia ako rastový regulátor rastlín na obilninách a nejedlých plodinách.
                     ČASŤ B
                     Pri posudzovaní žiadostí o povolenie prípravkov na ochranu rastlín, ktoré obsahujú chlórmekvát, na iné použitia ako na ryži a tritikale, najmä pokiaľ ide o vystavenie spotrebiteľov jeho účinkom, členské štáty venujú osobitnú pozornosť kritériám stanoveným v článku 4 ods. 1 písm. b) a zabezpečujú, aby sa pred udelením takéhoto povolenia poskytli všetky potrebné údaje a informácie.
                     V rámci implementácie jednotných zásad prílohy VI sa zohľadňujú závery revíznej správy týkajúcej sa chlórmekvátu, a najmä jej dodatky I a II v konečnom znení Stáleho výboru pre potravinový reťazec a zdravie zvierat z 23. januára 2009.
                     Pri tomto celkovom hodnotení musia členské štáty venovať osobitnú pozornosť:

                                 —

                                 bezpečnosti používateľa a zabezpečiť, aby používanie primeraných osobných ochranných prostriedkov bolo predpísané v podmienkach používania,

                                 —

                                 ochrane vtákov a cicavcov.

                           Podmienky povolenia prípadne zahŕňajú opatrenia na zníženie rizika.
                     Príslušné členské štáty žiadajú o predloženie ďalších informácií o osude a správaní tejto látky (adsorpčné štúdie, ktoré sa majú vykonať pri 20 °C, prepočet predpokladaných koncentrácií v podzemnej vode, povrchovej vode a usadeninách), metódach monitorovania na určenie prítomnosti látky v živočíšnych produktoch a vo vode a o riziku pre vodné organizmy, vtáky a cicavce. Zabezpečujú, aby oznamovateľ, na ktorého žiadosť bol chlórmekvát zaradený do tejto prílohy, poskytol takéto informácie Komisii najneskôr do 30. novembra 2011.“

         (1)  Ďalšie podrobnosti o totožnosti a špecifikácii účinnej látky sú uvedené v revíznej správe.


title: Smernica Komisie 2003/57/ES ZO 17. JÚNA 2003, ktorá mení a dopĺňa smernicu 2002/32/ES Európskeho parlamentu a Rady týkajúcu sa nežiadúcich látok v krmivách pre zvieratáText s významom pre EHP

text:
Dôležité právne oznámenie

|

32003L0057

Úradný vestník L 151 , 19/06/2003 S. 0038 - 0041

		Smernica Komisie 2003/57/ESZO 17. JÚNA 2003,ktorá mení a dopĺňa smernicu 2002/32/ES Európskeho parlamentu a Rady týkajúcu sa nežiadúcich látok v krmivách pre zvieratá(Text s významom pre EHP)KOMISIA EURÓPSKYCH SPOLOČENSTIEV,so zreteľom na Zmluvu o založení Európskeho spoločenstva,so zreteľom na smernicu 2002/32/ES Európskeho parlamentu a Rady zo 7. mája 2002 týkajúcu sa nežiadúcich látok v krmivách pre zvieratá [1] a najmä jej článok 8 ods. 1,Keďže:(1) Smernica Rady 1999/29/ES o nežiadúcich látkach a produktoch v potrave zvierat [2], v znení smernice 2001/102/ES [3], stanovuje najvyššie hodnoty dioxínov v niektorých krmivových surovinách a kŕmnych zmesiach;.(2) Smernica 2002/32/ES ruší a nahrádza smernicu 1999/29/ES s účinnosťou od 1. augusta 2003;(3) Hlavným záujmom pri ochrane zdravia ľudí a zvierat je, aby najvyššie hodnoty dioxínov stanovené smernicou 1999/29/ES zostali v platnosti po 1. auguste 2003. Smernica 2002/32/ES má byť preto zmenená a doplnená tak, aby stanovila najvyššie hodnoty dioxínov, ktoré boli ustanovené smernicou 1999/29/ES;(4) Aby nedochádzalo k zámene, je vhodné stanoviť, že minerálne látky sa vzťahujú na krmivové suroviny v zmysle prílohy smernice Rady 96/25/ES z 29. apríla 1996 o obehu a použití krmivových surovín [4], ktorá bola naposledy novelizovaná smernicou Európskeho parlamentu a Rady 2001/46/ES [5];(5) Pre väčšiu prehľadnosť by sa mali ť predpisy o dioxínoch zhrnúť do jedného právneho textu. Preto je vhodné zmeniť a doplniť smernicu 2002/32/ES o prílohu, ktorá bude obsahovať ustanovenia nariadenia Komisie (ES) č. 2439/1999 zo 17. novembra 1999 o podmienkach schvaľovania prídavných látok, ktoré patria do skupiny "viažuce, protispekavé a zrážajúce látky" v krmivách [6], ktoré bolo novelizované nariadením (ES) č. 739/2000 [7], ktoré stanovuje predbežný najvyšší obsah pre kaolínové hliny a ďalšie prídavné látky schválené pre použitie vo forme viažucich, protispekavých a zrážajúcich látok v krmivách. Keďže neboli poskytnuté žiadne alebo len nedostatočné údaje z monitorovania prítomnosti dioxínov v dihydráte síranu vápenatého, vermikulite, natrolit-fonolite, syntetických kalciumaluminátoch a klinoptilolite sedimentárneho pôvodu, ktoré by preukázali neprítomnosť kontaminácie dioxínmi alebo kontaminácie pod úrovňou stanoviteľnosti, tak je vhodné s cieľom ochrany zdravia ľudí a zvierat stanoviť pre tieto prídavné látky najvyššiu hodnotu pre prítomnosť dioxínov, okrem najvyššej hodnoty pre dioxíny v kaolínovej hline. Na základe toho môže byť zrušené nariadenie (ES) 2439/1999,(6) Opatrenia navrhované touto smernicou sú v súlade so stanoviskom Stáleho výboru pre potravinový reťazec a zdravie zvierat,PRIJALA TÚTO SMERNICU:Článok 1Príloha I smernice 2002/32/ES sa týmto mení a dopĺňa v súlade s prílohou tejto smernice.Článok 21. S výnimkou ustanovení týkajúcich sa položiek c) a j) v zozname produktov v tabuľke pripojenej k tejto smernici, členské štáty prijmú zákony, iné právne predpisy a správne opatrenia potrebné na dosiahnutie súladu s touto smernicou najneskôr do 31. júla 2003. Bezodkladne o tom informujú Komisiu. Tieto ustanovenia sa budú vykonávať od 1. augusta 2003.Vo vzťahu k ustanoveniam týkajúcim sa položiek c) a j) v zozname produktov v tabuľke pripojenej k tejto smernici, členské štáty uvedú do platnosti zákony, iné právne predpisy a správne opatrenia potrebné na dosiahnutie súladu s touto smernicou najneskôr do 29. februára 2004. Bezodkladne o tom informujú Komisiu. Tieto ustanovenia sa budú uplatňovať od 1. marca 2004.Členské štáty uvedú priamo v prijatých ustanoveniach alebo pri ich úradnom uverejnení odkaz na túto smernicu. Podrobnosti o odkaze upravia členské štáty.2. Členské štáty oznámia Komisii znenie ustanovení vnútroštátneho práva, ktoré prijmú v oblasti upravenej touto smernicou.Článok 3Nariadenie Komisie (ES) č. 2439/1999 zo 17. novembra 1999 týkajúce sa podmienok podmienok schvaľovania prídavných látok ktoré patria do skupiny viažuce, protispekavé a zrážajúce látky v krmivách sa ruší s účinnosťou od 1. marca 2004.Článok 4Táto smernica nadobúda účinnosť v 20. deň po dni jej uverejnenia v Úradnom vestníku Európskej únie.Článok 5Táto smernica je adresovaná členským štátom.V Bruseli 17. júna 2003Za KomisiuDavid Byrnečlen Komisie[1] Ú. v. ES L 140, 30.5.2002, str. 10.[2] Ú. v. ES L 115, 4.5.1999, str. 32.[3] Ú. v. ES L 6, 10.1.2002, str. 45.[4] Ú. v. ES L 125, 23.5.1996, str. 35.[5] Ú. v. ES L 234, 1.9.2001, str. 55.[6] Ú. v. ES L 297, 18.11.1999, str. 8.[7] Ú. v. ES L 87, 8.4.2000, str. 14.--------------------------------------------------PRÍLOHAPríloha I smernice 2002/32/ES sa mení a dopĺňa takto:a) v tabuľke sa bod 27 nahradí nasledovne:"Nežiadúca látka | Krmivá | Najvyšší obsah v krmive s 12 % obsahom vlhkosti |(1) | (2) | (3) |27.Dioxín (súčetpolychlórovaných dibenzo-para-dioxínov (PCDD) a polychlórovaných dibenzofuranov (PCDF) vyjadrený v ekvivalentoch toxicity Svetovej zdravotníckej organizácie (WHO), prostredníctvom WHO-TEF (faktory ekvivalencie toxicity, 1997) | a)Všetky krmivové suroviny rastlinného pôvodu vrátane rastlinných olejov a vedľajších produktov | 0,75 ng WHO-PCDD/F-TEQ/kg (5)(6) |b)Minerálne látky v zmysle prílohy smernice Rady 96/25/ES z 29. apríla 1996 o obehu a používaní krmivových surovín | 1,0 ng WHO-PCDD/F-TEQ/kg (5)(6) |c)Kaolínová hlina, dihydrát síranu vápenatého, vermikulit, natrolit-fonolit, syntetické kalciumalumináty a klinoptilolit sedimentárneho pôvodu, patriace do skupiny "viažucich, protispekavých a zrážajúcich látok" schválených podľa Smernice Rady 70/524/EHS | 0,75 ng WHO-PCDD/F-TEQ/kg (5)(6) |d)Tuky živočíčneho pôvodu, vrátane mliečneho tuku a vaječného tuku | 2,0 ng WHO-PCDD/F-TEQ/kg (5)(6) |e)Iné produkty suchozemských zvierat, vrátane mlieka a mliečnych výrobkov a vajec a vaječných výrobkov | 0,75 ng WHO-PCDD/F-TEQ/kg (5)(6) |f)Rybí olej | 6 ng WHO-PCDD/F-TEQ/kg (5)(6) |g)Ryby, ďalšie vodné živočíchy, ich produkty a vedľajšie produkty, okrem rybieho oleja a bielkovinových hydrolyzátov z rýb obsahujúcich viac ako 20 % tuku (7) | 1,25 ng WHO-PCDD/F-TEQ/kg (5)(6) |h)Kŕmne zmesi, okrem krmív pre kožušinové zvieratá, krmív pre spoločenské zvieratá a krmív pre ryby | 0,75 ng WHO-PCDD/F-TEQ/kg (5)(6) |i)Krmivá pre ryby. Krmivá pre spoločenské zvieratá | 2,25 ng WHO-PCDD/F-TEQ/kg (5)(6) |j)Bielkovinové hydrolyzáty z rýb obsahujúce viac ako 20 % tuku | 2,25 ng WHO-PCDD/F-TEQ/kg (5)(6)" |b) na konci prílohy I sa ruší poznámka pod čiarou (5) a doplnia sa nasledovné poznámky pod čiarou:"(5) Horná hranica koncentrácie; horná hranica koncentrácie sa vypočíta tak, že všetky hodnoty rôznych príbuzných látok, ktoré sú nižšie ako je hranica stanoviteľnosti, sú považované za hodnotu rovnajúcu sa najnižšej hranici stanoviteľnosti(6) Najvyššie prípustné obsahy týchto látok musia byť najneskôr prvýkrát preskúmané do 31. decembra 2004 podľa nových údajov o prítomnosti dioxínov a dioxínom podobných polychchlórových bifenylov (PCB), obzvlášť so zreteľom na podiel dioxínom podobných PCB látok v stanovených hodnotách, a ktoré budú opätovne preskúmané najneskôr do 31. decembra 2006 s cieľom preukázateľne znížiť najvyššie prípustné obsahy.(7) Najvyšší prípustný obsah sa nevzťahuje na výrobu krmiva, ktoré sa vyrába z čerstvých rýb priamo dodaných a použitých bez prechodného spracovania, pričom tento najvyšší prípustný obsah je 4,0 ng WHO – PCDD/F – TEQ/kg pri krmive určenom pre spoločenské zvieratá, zvieratá v zoologických záhradách a zvieratá v cirkusoch. Výrobky a spracované živočíšne proteíny získavané z týchto zvierat (kožušinové zvieratá, spoločenské zvieratá, zvieratá v zoologických záhradách a cirkusové zvieratá)sa nemôžu dostať do potravného reťazca a je zakázané nimi kŕmiť hospodárske zvieratá, ktoré sú chované, vykrmované alebo šľachtené s cieľom výroby potravy."--------------------------------------------------